laion/Wikipedia-Exotic huggingface dataset:
חצי האי בטהובן

חצי האי בטהובן (באנגלית: Beethoven Peninsula) הוא חצי אי מכוסה קרח בדרום מערב האי אלכסנדר, שבאנטארקטיקה. חצי האי הוא אחד משמונה חצי האי שבאי אכסנדר. אורכו של חצי האי 100 קילומטרים (כיוון צפון מזרח - דרום מערב); ורוחבו המרבי 100 קילומטרים. שיא גובהו של חצי האי 1,050 מטרים מעל פני הים. חצי האי גובל בצידו הדרומי במדף הקרח באך, ובצידו הצפוני במדף הקרח וילקינס. בחצי האי מצויים מפרצון מנדלסון, מפרצון ברהמס, ומפרצון ורדי. חצי האי התגלה ומופה באופן גס על ידי השירות האנטארקטי של ארצות הברית בשנת 1940. הנקודה מופתה בשנית התבסס על תצלומי אוויר שצולמו על ידי משלחת החקר האנטארקטית רון בשנים 1947–1948, המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמה של הנקודה ניתן לה על ידי הוועדה המייעצת לשמות אנטארקטיים של בריטניה. הנקודה נקראת על שמו של המלחין הגרמני לודוויג ואן בטהובן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • Smellie, J.L., Hole, M.J. & Nell, P.A.R., Late Miocene valley-confined subglacial volcanism in northern Alexander Island, Antarctic Peninsula, Bull Volcanol 55, 273–288 (1993). https://doi.org/10.1007/BF00624355 • International Symposium on Antarctic Earth Sciences 5th : 1987, Geological Evolution of Antarctica, Cambridge, England, P 523 • A. J. Cook and D. G. Vaughan, Overview of areal changes of the ice shelves on the Antarctic Peninsula over the past 50 year, The Cryosphere, 4, 77–98, 2010 www.the-cryosphere.net/4/77/2010/ חצי האי בטהובן באתר הסקר הגאולוגי של ארצות הברית חצי האי בטהובן באתר הגאזט האנטארקטי המשווה SCAR של ממשלת אוסטרליה מידע על וולקניזם בחצי האי בטהובן מפת חצי האי בטהובן מזג אוויר נוכחי עדכני בחצי האי בטהובן תחזית מזג אוויר עדכנית ארוכת טווח עבור חצי האי בטהובן זמני זריחת שמש וירח עדכניים עבור חצי האי בטהובן מידע גאוגרפי והיסטורי לפי מקור אחר שיא גובהו של חצי האי 291 מטרים מעל פני הים מידע על וולקניזם בחצי האי מידע היסטורי על מנת שמות אתרים באזור
הר שומאן

הר שומאן (באנגלית: Mount Schumann) הוא הר בדרום מערב האי אלכסנדר, שבאנטארקטיקה. גובהו של ההר 600 מטרים מעל פני הים; והוא ההר ה-4,916 בגובהו באנטארקטיקה. ההר ממוקם בחצי האי בטהובן, 3 קילומטרים צפונית - מזרחית לגבעת שופן. ההר ממוקם בבסיסו של מפרצון ברהמס. ההר מופה לראשונה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמו של ההר ניתן לו על ידי הוועדה המייעצת לשמות אנטארקטיים של בריטניה. ההר נקרא על שמו של המלחין הגרמני רוברט שומאן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • J.L. SMELLIE, Lithostratigraphy of Miocene-Recent, alkaline volcanic fields in the Antarctic Peninsula and eastern Ellsworth Land, Antarctic Science 71 (3): 362-378 (1999) הר שומאן באתר הסקר הגאולוגי של ארצות הברית הר שומאן באתר הגאזט האנטארקטי של ממשלת אוסטרליה הר שומאן באתר הגאזט האנטארקטי המשווה SCAR של ממשלת אוסטרליה הר שומאן באתר peakery - מרחקים לפסגות סמוכות, וגובהן של פסגות סמוכות גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם לפי מקור אחר המיפוי בוצע בשנת 1959 מידע היסטורי על מנת שמות אתרים באזור
וואקלאו

וואקלאו (שם מדעי: Wakaleo; מילולית מאבוריג'ינית: "אריה קטן") הוא סוג של כיסאי טורף נכחד, אשר השתייך למשפחת אריות כיס שבסדרת הקנגוראים. יונק זה היה קרובו הקטן והמוקדם של אריה הכיס - גדול היונקים הטורפים האוסטרלים. הוא הוגדר ב-1974 בידי החוקרים ויליאם א. קלמנס (אנ') ומייקל פלין (Michael Plane) ונכללו בו 5 מינים. הוא התגלה בשטחי הטריטוריה הצפונית ואוסטרליה הדרומית, באוסטרליה וחי בתקופת המיוקן שלפני 16 עד 10 מיליון שנה. הוואקלאו היה טורף בינוני בגובה 40 סנטימטרים ובמשקל של 30 עד 56 קילוגרם שדמה במראהו לאריה הכיס והיה בעל קשר רחוק לוומבטיים. מבנה שיניו גם מזכיר שיניים של וומבט ואף על פי שהיה מיועד לחיתוך ושיסוע טרף כשהשיניים הטוחנות שלו היו בעלות כתרים גבוהים וכמה מהמלתעות היו חסרות. הגולגולת הייתה מעט יותר ארוכה מזו של אריה הכיס, אך דמתה לו מאוד. יונק זה היה בעל עוצמת נשיכה גבוהה בכוח של 139 ניוטון, כך שהגיע לעוצמת נשיכה של זאב מצוי, ולא לעוצמה חזקה כמו של אריה הכיס. עם זאת הוא היה יכול עדיין להרוג איתה בעלי חיים שהיו גדולים ממנו. ככל הנראה הוא חי ביערות וערבות ברחבי אוסטרליה שם אולי ניזון מקנגורים קטנים וכיסאים נוספים וכן מיצורים קטנים יותר. אולי הוא ניזון גם מפגרים. הוא נכחד עם סוף המיוקן והוחלף בקרובו הגדול, אריה הכיס. מדיה וקבצים בנושא וואקלאו בוויקישיתוף וואקלאו, באתר האנציקלופדיה של החיים (באנגלית) וואקלאו, באתר GBIF (באנגלית)
ההרפתקה הגדולה של קליפורד

ההרפתקה הגדולה של קליפורד (באנגלית: Clifford's Really Big Movie; בתרגום חופשי: הסרט הגדול של קליפורד) הוא סרט אנימציה אמריקאי משנת 2004, המבוסס על סדרת האנימציה וסדרת ספרי הילדים קליפורד הכלב האדום. קליפורד, קלאו וטיבון מצטרפים אל חבורת החיות המופלאה של לארי, חיות קרקס כושלות והמנהל על מנת להצליח בהופעה ולעזור למשפחתו של קליפורד לזכות בחטיף שהוא אוהב. בזכותו של קליפורד, לארי והחיות מקבלים ביטחון עצמי ומצליחים בהופעה. ג'ון ריטר - קליפורד ויין בריידי - שאקלפורד גריי דלייסל - אמילי אליזבת' הווארד / קרוליין הווארד ג'נה אלפמן - דורותי ג'ון גודמן - ג'ורג' וולפסבוטום ג'אדג' ריינהולד - לארי ג'ס הארנל - דירק קל מיטשל - טי-בון ניק ג'יימסון - שריף לואיס קת' סוסי - מדיסון וולפסבוטום אורן ויליאמס - צ'רלי קרי סאמר - קלאו / גברת דילר וילמר ולדראמה - רודריגו קאם קלארק - מארק הווארד ארל בון - הוראס בליקמן עפרון אטקין - קליפורד / פיטי / דייג אור אזולאי - אמילי / מנחת מופע גיורא קנת - טיבון אורלי קטן - קליאו / צ'רלי / דמויות שונות מיכל צפיר - גברת וילר / ג'טה / דורותי / מדיסון דור צויגנבום - לארי מיכה אוזין סליאן - דירק / ג'ורג' / דמויות שונות צביקה שוורצברג - שאקלפורד / שדרן רדיו הגר ריש - אמא של אמילי / רודריגו קובי אשל - אבא של אמילי / הוראס / מנחה מופע / דמויות שונות "ההרפתקה הגדולה של קליפורד", במסד הנתונים הקולנועיים IMDb (באנגלית) "ההרפתקה הגדולה של קליפורד", באתר AllMovie (באנגלית) "ההרפתקה הגדולה של קליפורד", באתר Rotten Tomatoes (באנגלית) "ההרפתקה הגדולה של קליפורד", באתר Box Office Mojo (באנגלית) "ההרפתקה הגדולה של קליפורד", באתר Metacritic (באנגלית) "ההרפתקה הגדולה של קליפורד", באתר אידיבי "ההרפתקה הגדולה של קליפורד", במסד הנתונים הקולנועיים KinoPoisk (ברוסית) ההרפתקה הגדולה של קליפורד, במיזם "אישים" לתיעוד היצירה הישראלית
הר גריג

האם התכוונתם ל... הר גריג (אנטארקטיקה) – הר באי אלכסנדר שבאנטארקטיקה הר גריג (אלסקה) – הר במדינת אלסקה שבארצות הברית
יחסי יוון – ניו זילנד

יחסי יוון–ניו זילנד הם יחסי החוץ בין יוון לניו זילנד. יוון מוסמכת לניו זילנד משגרירותה בקנברה, אוסטרליה. לניו זילנד יש שגריר שאינו תושב ברומא, איטליה. לאחר שבמהלך מלחמת העולם השנייה, כוחות ניו זילנד נלחמו לצד היוונים ביוון ובכרתים, יוון מקיימת מערכת יחסים מיוחדת עם ניו זילנד. כוח מצומצם המורכב מכוחות של ניו זילנד, אוסטרליה, בריטניה ויוון, נלחמו כדי להגן על האי מפני פלישה. הפלישה לכרתים על ידי צנחנים גרמנים החלה ב-20 במאי 1941, והסתיימה שבעה ימים לאחר מכן עם פינוי 16,500 חיילי חבר העמים. ההפסדים של בעלות הברית בקרב על כרתים היו 15,743 נפגעים. הנפגעים ניו זילנדים כללו 671 הרוגים ו-967 פצועים, ואילו 2,180 נלקחו בשבי. קרב כרתים מוזכר מדי שנה בכרתים וגם בניו זילנד. ראש ממשלת ניו זילנד הלן קלארק הובילה משלחת גדולה מניו זילנד לכרתים במאי 2001, כדי להשתתף במלאת 60 שנה לקרב. שר החוץ, פיל גוף, השתתף בחגיגות יום השנה במאי 2003 ואנט קינג במאי 2006. אחרי המלחמה הגיע גל צנוע של הגירה יוונית לניו זילנד. במפקד שנערך ב-2006 2,547 אנשים זיהו עצמם כיוונים. הסכם ביטוח לאומי דו צדדי נכנס לתוקף ב-1 באפריל 1994. במאי 2007 אירחה ניו זילנד את ראש ממשלת יוון קוסטס קרמנליס לביקור קצר - הראשון שנערך על ידי ראש ממשלת יוון בניו זילנד. כחלק ממאמץ לפרוס מחדש את המשאבים באירופה, סגרה ניו זילנד את שגרירותה באתונה בשנת 1991, ומאז היא מיוצגת ביוון דרך שגרירותה ברומא שהוסמכה בהתאם. עם זאת, היא עדיין שומרת על קונסוליית כבוד באתונה. יוון מחזיקה בניו זילנד קונסוליות של כבוד באוקלנד ובוולינגטון. שגרירות יוון בוולינגטון נפתחה בשנת 1999 ונסגרה בשנת 2015, בעקבות משבר החוב הממשלתי ביוון. המצב השורר ביחסים הפוליטיים בין יוון לניו זילנד הודגם בשנת 2002 בביקורו של נשיא הרפובליקה ההלנית בוולינגטון, אשר אישר את מצב היחסים המצוינים בין המדינות. ניו זילנד ויוון נמצאים בשלבים האחרונים של חתימת אשרת עבודה וחופשה בין שתי המדינות. הסכם הביטוח הלאומי בין ממשלות ניו זילנד ויוון מאפשר לתושבים לשעבר באחת המדינות גישה להטבות ופנסיות מסוימות במסגרת מערכת הביטוח הלאומי של המדינה השנייה. מדיה וקבצים בנושא יחסי יוון – ניו זילנד בוויקישיתוף "Embassy of Greece, Yarralumla, Australia". Ministry of Foreign Affairs and Trade. Bilateral Relations Greece-New Zealand Greece - Country Information Paper - NZ Ministry of Foreign Affairs and Trade "Consulate of Greece - Wellington, Wellington, New Zealand". Ministry of Foreign Affairs and Trade. Ioanna Zikakou (2015-08-12). "Greeks in New Zealand Enraged Over Greek Embassy Closing". Greek Reporter Australia. "Greek Embassy in NZ no more". Neos Kosmos. "Greek diplomatic missions down-under to close". Neos Kosmos. 2012-09-28. "Work and Income | Map | Reciprocal Agreement - Hellenic Republic (Greece) : Introduction". אורכב מ-המקור ב-14 באוקטובר 2008. נבדק ב-29 במאי 2008. {{cite web}}: (עזרה)
יחסי הפיליפינים–תאילנד

יחסי הפיליפינים–תאילנד הם היחסים הדו-צדדיים שבין הפיליפינים לבין תאילנד. שתי המדינות ייסדו יחסים דיפלומטיים ב-14 בינואר 1949. תאילנד היא אחת משותפות הסחר המרכזיות של הפיליפינים, בעיקר בענף האורז. לפיליפינים שגרירות בבנגקוק, ואילו לתאילנד שגרירות במנילה. ראשית היחסים בין שתי המדינות נמצאת במאה ה-13 בהקשר הסחר הימי שבדרום-מזרח אסיה. ממצאים ארכאולוגיים מצביעים על כך שלא רק שהתקיימו קשרי מסחר ותרבות, אלא שגם הייתה הכרה במעמד הפוליטי של הישויות שהתקיימו. סיאם על ממלכותיה השונות והפיליפינים והראג'ות בשטחה. עדויות לקשרי המסחר נמצאו בדמות סחורות קרמיקה מסוחותאי וסוונוואק באזור לוזון וויסאיאס. עיקר הסחורות שנמצאו בפיליפינים מהמאה ה-13 משויכת בעיקר לסיאם. ב-1586, מספר עשורים לאחר שספרד יצרה את דריסת הרגל שלה במדינה, סיאם הוזכרה כיעד אפשרי להתרחבות כתולדה של אינטרסים מסחריים ומדיניים. בשנה זו נוצר גם הקשר הראשון בין תאילנד לספרד. קשרי הסחר בין הפיליפינים לסיאם שובשו כשספרד החלה לתת עדיפות לקשרים בין הארכיפלג לבין אמריקה וחצי האי האיברי. בסוף המאה ה-19 עברו הפיליפינים לשליטת ארצות הברית. במהלך תקופת השלטון האמריקאי, היחסים בין סיאם לפיליפינים נותרו מוגבלים למסחר, קשרים קונסולריים וקבלת סטודנטים תאילנדים ללימודים במושבה האמריקאית. בתקופה זו ייבוא האורז לפיליפינים מתאילנד היה המשמעותי ביותר ביחסי המסחר, לעומת תאילנד שייבאה אבאקה מהפיליפינים. ב-1926 החלו אוניברסיטאות ומכללות פיליפיניות לקבל סטודנטים תאילנדים ללימודים במדינה. ב-14 ביוני 1949, כשלוש שנים לאחר עצמאות הפיליפינים, כוננו שתי המדינות את היחסים הדיפלומטיים ביניהן. במהלך תקופות מאוחרות יותר, ובהן שלטונו של פרדיננד מרקוס בפיליפינים וכל כהונתה של נשיאת הפיליפינים קורסון אקינו בין השנים 1986–1992, היחסים בין המדינות הוזנחו בשל משבר כלכלי והמצב הפוליטי בפיליפינים. לאחר מכן חל שיפור ביחסים בין המדינות. בשנת 2017 נפגשו נשיא הפיליפינים רודריגו דוטרטה וראש ממשלת תאילנד פריות צ'אן-אוצ'ה במהלך ביקור רשמי של דוטרטה בתאילנד. בין שתי המדינות התעוררה מחלוקת באשר למיסוי יצואניות הסיגריות של הפיליפינים בעת שהיא עושה עסקים עם תאילנד. הנושא הועלה לדיון בארגון הסחר העולמי, כשב-2008 עלה הנושא לדיון בארגון לאחר שהפיליפינים האשימה את תאילנד בהפרת כללי המכסים של הארגון על ידי הטלת מיסים מפלים לכאורה על ייצוא סיגריות פיליפ מוריס. תאילנד מצידה טענה כי ערך הסחורות הוצהר כנמוך מכפי שאכן היה. שלוש החלטות של הארגון הוכרעו לטובת הפיליפינים. מדיה וקבצים בנושא יחסי הפיליפינים–תאילנד בוויקישיתוף OVERVIEW OF PHILIPPINES AND THAILAND RELATIONS, אתר שגרירות הפיליפינים בבנגקוק, תאילנד UPDATE: Thai-Philippine relations: PM Prayut meets President Duterte, Bangkok Post, 22 במרץ 2017 WTO upholds PH anew in cigar dispute vs Thailand, Manila Bulletin, 16 ביולי 2019
רגלבחנין

רגלבחנין (פֶּדִיפַּלְפִּי; בלטינית חדשה: Pedipalpi; מלטינית: בחנין palpus‏, רגל pēs), לעיתים כקיצור פַּלְפִּי או רגלי בַּחְנִין, הם זוג גפיים הקבועים ליד הכליצרות בקדמת הראש של בעלי כליצרות - קבוצה של פרוקי-רגליים הכוללים את העכבישים, העקרבים, סרטני פרסה, ועכבישנים ימיים. הפדיפלפי צידיים (lateral) לכליצרות (chelicerae ,מלתעות) וקדמיים (anterior) לזוג רגלי הליכה הראשונות. הפדיפלפי משמשות בעכבישאים רבים כבחנינים בעלי אברי חישה. במשפחות מסוימות הפכו לרגלי צייד בעלות צבטות כגון אצל העקרבים או בעלי שלפוחיות הצמדה דוגמת האקריות. אצל זכרים אחדים הן משמשות בתהליך הרבייה כאמצעי להעביר את הזרע אל הנקבה. מבחינה אבולוציונית נהוג היה לחשוב שהפדיפלפי הומולוגים ללסתות של סרטנאים וחרקים, אך מחקרים מאוחרים יותר (בעזרת גני HOX) מציעים את סט המחושים השני שיש לסרטנאים כאיבר ההומולוגי. אין להתבלבל בין פדיפלפי לבין בחנינים אחרים כגון הבחנינים על שפה תחתונה (labial palps) או הבחנינים על שפה העליונה (maxillary palps) שקיימים אצל פרוקי רגליים אחרים כגון חגבאים. אנטומיה - מונחים מדיה וקבצים בנושא רגלבחנין בוויקישיתוף
בודסלב

בּוּדסְלַב (בבלארוסית: Будслаў, בּוּדסְלַאוּ; בפולנית: Budsław; ברוסית: Будслав) היא עיירה בראיון מיאדזייל, במחוז מינסק שבבלארוס. קהילה יהודית התקיימה בעיירה במחצית השנייה של המאה ה-18 ומראשית המאה ה-20 ועד שואת יהדות אירופה. בודסלב השוכנת כ-50 קילומטר מצפון-מזרח לווילייקה, נוסדה כבר ב-1504. בימי מלחמת העולם הראשונה נכבש האזור שוב ושוב בידי הצדדים הלוחמים והחליף ידיים בין הצבא הגרמני והרוסי. בין מלחמות העולם (מ-1922) נכלל בשטח פולין העצמאית, ומספטמבר 1939 בשטח ברית המועצות. בסוף יוני 1941 נכבשה בודסלב בידי הוורמאכט ונותרה תחת כיבוש נאצי עד לכיבושה בידי הצבא האדום בקיץ 1944. בבודסלב התקיימה קהילה יהודית שכבר במחצית השנייה של המאה ה-18 הייתה מספיק גדולה כדי להחזיק רב משלה, הרב אליעזר הכהן. אך אין מידע על קורות הקהילה ומנהגיה במאה ה-19. הקהילה היהודית בבודסלב מתועדת רק מראשית המאה ה-20, רוב יהודי המקום נמלטו מפני הצבא הגרמני ב-1915, ושבו לעיירה חרבה עם תום מלחמת העולם הראשונה. בין מלחמות העולם הוקם בבודסלב בית מדרש קטן, בית ספר מרשת "תרבות" וקופת גמ"ח שהוקמה באמצעות יקופ"ו. באותה תקופה חיו בבודסלב כ-120 יהודים. רב הקהילה עד 1929 היה הרב אברהם יעקב קמנייצקי, ואחרי והרב חיים משה זוכוביץ'. עם הכיבוש הגרמני נלקחו יהודי בודסלב לעבודות כפייה, הוטלו עליהם מגבלות שונות והוקם ביישוב יודנראט. חמישים מהם ובהם ילדים נרצחו בבורות ירי שחפרו איכרים בקרחת יער סמוך לבודסלב ב-13 בספטמבר 1941. רוב יהודי בודסלב נרצחו בצורה דומה בספטמבר 1942, והנותרים נרצחו באוקטובר שבאותה שנה. כמות קטנה של יהודים הצליחה להימלט והצטרפה לפרטיזנים הסובייטים המקומיים. רחל גרוסבאום-פסטרנק, "בודסלב", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 135–136. מדיה וקבצים בנושא בודסלב בוויקישיתוף "בודסלב", באתר JewishGen (באנגלית) אלכסנדר קרוגלוב (רו') ומרטין דין (אנ'), בודסלב, אנציקלופדיה של המחנות והגטאות (כרך II, חלק B, עמ' 1172–1171), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אלכסנדר קרוגלוב (רו') ומרטין דין (אנ'), בודסלב, אנציקלופדיה של המחנות והגטאות (כרך II, חלק B, עמ' 1172–1171), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ערך זה הוא קצרמר בנושא יישובים ובנושא בלארוס. אתם מוזמנים לתרום לוויקיפדיה ולהרחיב אותו.
אנטל סאבו

הונגריה זהו שם הונגרי; שם המשפחה הוא סאבו. אנטל סאבו (בהונגרית: Szabó Antal; ‏4 בספטמבר 1910 – 18 באפריל 1972) היה כדורגלן הונגרי, ששיחק בעמדת השוער בנבחרת הונגריה של מונדיאל 1938. סאבו נולד בשורוקשאר שבהונגריה בשנת 1910. במהלך הקריירה שלו שיחק בעיקר בקבוצה מ.ט.ק הונגריה, בה זכה פעמיים בליגה ההונגרית ופעם אחת בגביע. סאבו היה שוערה של נבחרת הונגריה שהגיעה עד לגמר מונדיאל 1938, בו הפסידה נבחרתו 2–4 לאיטליה. בניטו מוסוליני ששלט באותה תקופה באיטליה, שלח מברק בערב המשחק לשחקני נבחרת איטליה בו נכלל המשפט "נצחו או תמותו", וכתוצאה מכך ענה סאבו לאחר סיום המשחק בהתייחסות לאותו מברק: "אולי ספגתי ארבעה שערים, אך לפחות הצלתי את חייהם של 11 אנשים". בסך הכל הוא ערך 42 הופעות במדי הנבחרת ההונגרית. סאבו נפטר ב-18 באפריל 1972 בנורטינגן שבגרמניה המערבית, בגיל 61. מ.ט.ק הונגריה אליפות הונגריה (2): 1935/36, 1936/37 הגביע ההונגרי: 1931/32 נבחרת הונגריה סגנית מונדיאל 1938 מדיה וקבצים בנושא אנטל סאבו בוויקישיתוף אנטל סאבו, באתר Transfermarkt אנטל סאבו, באתר National Football Teams אנטל סאבו, באתר FootballDatabase.eu בהונגרית מופיע שם המשפחה לפני השם הפרטי
בובי קריסטינה בראון

בובי קריסטינה בראון (באנגלית: Bobbi Kristina Brown;‏ 4 במרץ 1993, ניו ג'רזי – 26 ביולי 2015) הייתה אישיות טלוויזיה ריאליטית אמריקאית, אשת תקשורת וזמרת. היא הייתה בתם של הזמרים ויטני יוסטון ובובי בראון. בובי נולדה ב-1993 לויטני יוסטון ובובי בראון בליווינגסטון, ניו ג'רזי, ארצות הברית. היא גדלה עם ארבעה אחים: לאפרינסיה, לאנדון, בובי בראון ג'וניור וקאסיוס. בשנת 2013 התארסה לניק גורדון, אך הזוג מעולם לא התחתן. היא הופיעה לצד אופרה ווינפרי בתוכנית אופרה ווינפרי בשנת 2009 ובפרק נוסף של אופרה בשנת 2012. ב-31 בינואר 2015 נמצאה מחוסרת הכרה באמבטיה שבביתה, ומאז הייתה בתרדמת. ב-26 ביולי 2015 מתה בגיל 22 בהמשך נקבע שסיבת המוות הייתה טביעה באמבטיה תחת השפעת סמים, בדומה לאופן מותה של אמא, וויטני. מדיה וקבצים בנושא בובי קריסטינה בראון בוויקישיתוף בובי קריסטינה בראון, ברשת החברתית אקס (טוויטר) בובי קריסטינה בראון, ברשת החברתית אינסטגרם בובי קריסטינה בראון, במסד הנתונים הקולנועיים IMDb (באנגלית) בובי קריסטינה בראון, באתר AllMovie (באנגלית) בובי קריסטינה בראון, במסד הנתונים הקולנועיים KinoPoisk (ברוסית) בובי קריסטינה בראון, באתר ספוטיפיי בובי קריסטינה בראון, באתר AllMusic (באנגלית) בובי קריסטינה בראון, באתר MusicBrainz (באנגלית) בובי קריסטינה בראון, באתר Discogs (באנגלית) בובי קריסטינה בראון, באתר "Find a Grave" (באנגלית) מערכת וואלה! NEWS‏, בובי קריסטינה בראון, בתה של וויטני יוסטון, נמצאה מחוסרת הכרה בביתה, באתר וואלה, 31 בינואר 2015 איתי שטרן, מתה בובי קריסטינה בראון, בתה של ויטני יוסטון, באתר הארץ, 27 ביולי 2015 שירות וואלה! סלבס‏, בובי קריסטינה בראון, בתה של וויטני יוסטון, מתה בגיל 22, באתר וואלה, 27 ביולי 2015 מבט - 3 שנים אחרי - מתה אמש גם בתה של הזמרת וויטני יוסטון | כאן 11 לשעבר רשות השידור, סרטון בערוץ "כאן 11 - תאגיד השידור הישראלי", באתר יוטיוב, 27 ביולי 2015 Bobbi Kristina Brown's cause of death revealed, BBC, ‏4 במרץ 2016
ועדת הסביבה והעבודות הציבוריות של הסנאט של ארצות הברית

ועדת הסביבה והעבודות הציבוריות של הסנאט של ארצות הברית (באנגלית: United States Senate Committee on Environment and Public Works) היא ועדה קבועה בסנאט של ארצות הברית. הוועדה מפקחת על עשרות סוכנויות ממשלתיות של מחלקות בקבינט של ארצות הברית, בהן הסוכנות להגנת הסביבה, מנהל האוקיינוסים והאטמוספירה הלאומי ורשות עמק טנסי. יושב ראש הוועדה הוא מאז ינואר 2021 הוא הסנאטור טום קרפר מדלאוור. ב-1837 הוקמה בסנאט "הוועדה לענייני בניינים ציבוריים ואדמות" במטרה לפקח על התפתחות המבנים הפדרליים בעיר הצעירה אך הצומחת וושינגטון הבירה. קרוב למאה ועשר שנים אחר כך, ב-1947, במהלך ארגון מחדש של ועדות הסנאט, שונה שמה של הוועדה ל"ועדת העבודות הציבוריות". לאחר עדכון ארגוני גדול נוסף שנערך ב-1977, שם הוועדה שונה פעם נוספת ל"ועדת הסביבה והעבודות הציבוריות". במרוצת השנים, תחומי השיפוט של הוועדה התרחבו החל מפיקוח על בניית בניינים פדרליים חדשים, תוספות למשכני הקפיטול, הבית הלבן וסביבותיהם, ועד לאחריות חקיקתית לפיתוח מערכת הכבישים הבין-מדינתיים של האומה, בקרת שיטפונות ומיזמי ניווט. ב-1963 ניתנה לוועדה האחריות לחקיקת חוקים חדשים שמטרתם לבקר זיהום ימי וזיהום אוויר, פיתוח כלכלי כפרי-קהילתי ומתן סיוע וסעד לנפגעי אסונות טבע. העברתו של "חוק האוויר הנקי" משנת 1970 ו"חוק הפיקוח על זיהום המים הפדרלי" משנת 1972 בסנאט הביאו את הוועדה להכרה בפורום הסנאט להגנת הסביבה. ב-1977 הוקצה לוועדה תחום השיפוט על מינים בסכנת הכחדה, על דגים וחיות בר והסדרת אנרגיה גרעינית לא-צבאית. התחומים עליהם מפקחת הוועדה משתרע על תוכניות בחמש מחלקות של הממשל הפדרלי בארצות הברית ובשבע סוכנויות ממשל עצמאיות, בהן: שירות הדגים וחיות הבר של מחלקת הפנים, מִנהל הכבישים הפדרלי ומשמר החופים של מחלקת התחבורה, מִנהל הפיתוח הכלכלי (EDA) ומנהל האוקיינוסים והאטמוספירה הלאומי של מחלקת מהסחר, שירות שימור משאבי הטבע (NRCS) של מחלקת החקלאות, הסוכנות להגנת הסביבה, שירות הבניינים הציבורים של המשרד לשירותים כלליים, המועצה לאיכות הסביבה במשרד הרשות המבצעת של נשיא ארצות הברית, רשות עמק טנסי, ועדת הפיקוח הגרעיני ומספר סוכנויות ממשל אחרות. אתר האינטרנט הרשמי של ועדת הסביבה והעבודות הציבוריות של הסנאט האמריקאי (באנגלית) היסטוריה, באתר הרשמי של הוועדה (באנגלית)
Ooooooohhh... On the TLC Tip

Ooooooohhh... On the TLC Tip הוא אלבום הבכורה של להקת הבנות האמריקאית TLC. האלבום יצא לאור ב-25 בפברואר 1992, על ידי חברת התקליטים לה-פייס רקורדס. שם האלבום לקוח מתוך משפט שנאמר בסינגל הראשון של האלבום "Ain't 2 Proud 2 Beg". האלבום הגיע למקום ה-14 במצעד הבילבורד 200. ב-28 בפברואר 1991, חתמה הלהקה על החוזה שלה עם חברת התקליטים לה-פייס רקורדס ולאחר מכן החלו בהפקת האלבום. לצורך הפקת האלבום שיתפה הלהקה פעולה עם מפיקים מהשורה הראשונה, ביניהם הזמר בייביפייס, אל. איי ריד, דאלס אוסטין, הראפר ג'רמיין דופרי וכולי. המפיקים עזרו לליסה לופז עם כתיבת השירים באלבום. הפקת האלבום הסתיימה בדצמבר 1991. קן טאקר מאנטרטיינמנט ויקלי שיבח את המאמץ שהשקיעה הלהקה באלבום ואת המסרים שהעבירה ואף כינה את הלהקה כ-"הרכב פופ מושלם של זמננו". סטיב הואי מ-AllMusic כתב: "אף על פי שהאלבום לא אחיד הוא מלקט אוסף של רגעים טובים של הלהקה שהופכים אותה לראויה לפופולריות שלה והציבו את עצמם בתחרות בשוק". האלבום הגיע בשיאו למקום ה-14 בארצות הברית, אם כי לימים זכה להצלחה רבה במדינה כאשר מכר 4 מיליון עותקים במדינה, ובכך קיבל את תואר הפלטינה המרובעת. סך כל מכירות האלבום בכל העולם עומדות על 6 מיליון עותקים נכון לדצמבר 2011. Oooooooohhh... On the Video Tip הוא אלבום הווידאו הראשון של להקת הבנות האמריקאית TLC. אלבום הווידאו יצא לאור ב-7 בנובמבר 1993, על ידי חברת התקליטים לה-פייס רקורדס. אלבום הווידאו מבוסס על האלבום Ooooooohhh... On the TLC Tip. עם יציאתו נכנס אלבום הווידאו אל המקום השביעי במצעד אלבומי הווידאו. מידע על האלבום Ooooooohhh... On the TLC Tip באתר MusicBrainz מידע על האלבום Ooooooohhh... On the TLC Tip באתר AllMusic האלבום Ooooooohhh... On the TLC Tip באתר Discogs האלבום Ooooooohhh... On the TLC Tip באתר ספוטיפיי אל.אייד ריד, בייביפייס, דאלס אוסטין, ג'רמיין דופרי, דה פאנקי באנץ', קאיו, מרלי מארל, דארלי סימונס TLC - Ooooooohhh...On The TLC Tip, Discogs (באנגלית) TLC Chart History, Billboard Ooooooohhh...On the TLC Tip, EW.com (באנגלית) Ooooooohhh...On the TLC Tip - TLC | Songs, Reviews, Credits, AllMusic (באנגלית) Ask Billboard, Billboard Gold & Platinum, RIAA (באנגלית) Gold/Platinum, Music Canada (באנגלית) TLC, Discogs (באנגלית) TLC - Ooooooohhh...On The TLC Tip, Discogs (באנגלית) TLC Chart History, Billboard
היפה והחיה (סרט, 1996)

היפה והחיה (באנגלית: Beauty and the Beast) הוא סרט הנפשה אוסטרלי לכל המשפחה משנת 1996, המבוסס על סיפור עם צרפתי בעל אותו שם. הסרט בוים על ידי ריצ'רד סלפצ'ינסקי, נכתב על ידי לאונרד לי ורוז פיליפס, והופק באולפני ההנפשה ברבנק. הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1996 בדיבוב אנגלי. בישראל הסרט שודר לראשונה בדיבוב לעברית בשנת 2006 בערוץ הילדים. אורך הסרט הוא כ-50 דקות. הסרט עוסק ביפהפייה, נערה צעירה ויפה שבגלל מעשי אביה נאלצה לחיות בארמון עם נסיך שנהפך לחיה בעקבות כישוף אכזרי. במהלך הסרט, רואים כיצד היפהפייה והחיה מסתדרים, וכיצד היא מסירה ממנו את הכישוף והופכת אותו בחזרה לנסיך יפה תואר. טוני בלט ג'ואנה מור רובין מור פול סמית' בימוי הדיבוב בעברית נעשה על ידי הדס מוזס. דנה אברהם-סמו - יפהפייה יורם יוספסברג - חיה דב רייזר - אבא נורית כהן - מרי הדר שחף-מעיין - וואנה / נערה מסתורית עידו מוסרי - ג'וליוס זיו מאיר - מקסוול עפרון אטקין - טרקינטון אתר האינטרנט הרשמי של היפה והחיה "היפה והחיה", במסד הנתונים הקולנועיים IMDb (באנגלית) "היפה והחיה", במיזם "אישים" לתיעוד היצירה הישראלית